فران‌سانین استراسبورگ شهرین‌ده نوماییش کئچیره‌ن سئپارات‌چی ترور هؤرگوتو پ‌کاکا یانداشلاری، آوروپا شوراسی و آوروپا اینسان حاقلاری محکمه‌سینین بینالارینا سالدیردی.
سؤزوگئدن بینالارا زورلا گیرمه‌یه چالیشان ترور یانداشلارینا پلیسین باتوم و گؤز یاشاردیجی گازلا مداخیله ائتدیگی گؤرولدو.
۷ ژاندارمی یارالایان ترور یانداشلارین‌دان ۱۴و گؤزآلتینا آلیندی.
تروریست باشی عبدالله اؤجالانین توتوقلولوق شرطلرینه اعتراض مقصدیله آوروپا شوراسی قارشی‌سین‌دا توپلانان بؤلوجو هؤرگوت یانداشلاری، داشقین‌لیق ائد‌رک اطرافا سالدیردی.
گوونلیک گوجلرینین آوروپا شوراسی و آوروپا اینسان حاقلاری محکمه‌سی بینالارینین یئرلشدیگی جاده نقلیاتا باغلاندیغی ائیلمده بیر قروپ، شورا و محکمه بینالارینا دوغرو یوروشه گئچه‌رک بورادا گؤزله‌یه‌ن پلیسلره داش و دینکلرله سالدیردی.
فرانسا ایله یاناشی، آلمانیا، سوئیس و دیگر اطراف اؤلکه‌لردن استراسبورگا گئدن ترور یانداشلارینین ایکی دفعه پولیس سدینی گئچه‌رک آوروپا شوراسی، آوروپا اینسان حاقلاری محکمه‌سی و اطراف‌داکی اولوسلارآراسی قوروملارین بینالارینا گیرمه‌یه گیریشدیکلری، بو بینالارا و أطرافا مادی زیان وئردیکلری بیلدیریلدی.
استراسبورگ امنیتی، گؤستری‌چیلرین آتدیغی داش و تهلوکه‌لی جیسیملردن دولایی ۷ ژاندارمین یارالاندیغینی آچیقلادی.
شهر کوچه‌لرینی ساواش میدانینا چئویره‌ن ترور یانداشلاری اوزوندن، آوروپا بولواری تخمیناً بیر ساعات ترافیکه قاپادیلارکن، تراموای و اتوبوس سفرلری ده لغو ائدیلدی.
